இரவி, அயர்ச்சி எனக்கும் ஏற்படுகின்றது, அதனால் என் நேரத்தை வீணாக்குகின்றீர்கள் என்றோ "சூறையாடுகின்றீர்கள்" என்றோ யாரையும் சொல்லவில்லை. எத்தனையோ பணியழுத்தங்களுக்கும் நெருக்கடிகளுக்கும், இழுப்புகளுக்கும் இடையேதான் நானும் என்னால் இயன்ற அளவு இங்குப் பங்களிக்கின்றேன். இப்பொழுது உரையாடவேண்டும் என்று சொல்லவில்லை, ஆனால் இது கிரந்தச் சிக்கல் மட்டும் அன்று. ஒருசில எடுத்துக்காட்டுகள் தருகின்றேன். மிகச்சிறந்த முறையிலே பணியாற்றும் மணியன், Booradleyp ஆகிய இரண்டுபேர் அண்மையில் உருவாக்கிய கட்டுரைகளின் தலைப்புகள் முறையே கிரீட், பிட்டாட் தேற்றம். இங்கே எந்தவிதக் கிரந்தச் சிக்கலும் இல்லை. இவற்றை *கிரீட்டு* என்றும் *பிட்டாட்டுத் தேற்றம்* என்றும் இன்ன இன்ன காரணங்களுக்காக நான் மாற்ற வேண்டும் என்று எண்ணினால், "be bold" என்று விக்கிக் கொள்கை இருந்தபொழுதும், கட்டுரைப் பேச்சுப் பக்கத்தில் கருத்துக் கேட்டு மாற்ற வேண்டலாம் அல்லவா? அறிவியல் அணுகுமுறைப்படியும், மொழியியலின் படியும் ட் என்று நிறுத்தவே முடியாது (அவ்வொலி வெளி வராது), தமிழ் முறைப்படியும் அப்படி வல்லின ஒற்றில் முடிதல் கூடாது. மணியன் கீழ்க்காணுமாறு கட்டாயம் சொல்லவேமாட்டார் எனினும், 'கிரீட் என்றுதான் இருக்கவேண்டும், எல்லோருக்கும் அப்பொழுதான் புரியும், கிரீட்டு என்று எழுத எனக்கு உடன்பாடு இல்லை' என்று சொன்னால் எப்படி அணுகுவது? கிரீட்டு என்னும் தீவின் பெயர் *கிரீத்தி* என்பதாகும், வேண்டுமென்றால் Κρήτη என்பதன் ஒலிப்பைக் கேட்டுப் பாருங்கள் (இடாய்ச்சு போன்ற பல மொழிகளில் Kreta என்பது போலவே எழுதுகிறார்கள், இந்தியில்கூட क्रीत (க்ரீத்) என்று தகரம் இட்டு எழுதுகிறார்கள்). ஆங்கிலத்தைப் பின்பற்றியே எழுதுவதே ஆயினும் ஏன் கிரீட்டு என்று எழுதுதல் கூடாது. அறிந்தவர்கள் முறையாகக் கருத்துகளை எடுத்துச் சொல்லுதல் தவறல்லவே (இங்கே கிரந்தச் சிக்கல் ஏதும் இல்லை என்பதைக் கருத்தில் கொள்ளுங்கள்). தமிழ் முறையை மதிக்கக்கூடாது என்னும் கொள்கை விக்கிப்பீடியாவில் ஏதும் இல்லையே! செய்வன திருந்தச்செய்யலாமே! மேலும் சீர்மை, ஒழுக்கம் (எழுத்து, ஆக்கம் பற்றிக்கூறுகின்றேன்) முதலியவற்றைத் தமிழ் உலகில் நாம் இன்னும் போற்றி வளர்த்தெடுக்க வேண்டும். பாட நூல்களாகட்டும், ஊடகங்கள் ஆகட்டும் போதிய சீர்மை, ஒழுக்கம், பேணுவதில்லை, இங்காவது நாம் சற்று திருந்தச் செய்யலாமே. இவை நமக்குப் பெருமையே தரும். இவற்றைப் பற்றி விரிவாக இப்போது பேச வேண்டும் என்பது என் நோக்கம் அன்று. ஆனால் இங்கு இதனைக் குறிப்பது முக்கியம் எனக் கருதுகின்றேன். --செல்வா 17:25, 9 பெப்ரவரி 2012 (UTC)  
- **கிரேத்து - Crete**: செல்வா, மேலே நடைபெறும் உரையாடலில் "கிரீட்" பற்றிக் குறிப்பிட்டீர்கள். அச்சொல் கிறித்தவ விவிலியமான புதிய ஏற்பாட்டில் ஆறு இடங்களிலாவது வருகிறது. அதன் தமிழ்ப் பெயர்ப்பு அங்கே "கிரேத்து" என்று நல்ல தமிழ் வடிவத்தில் உள்ளது. எ.டு.: திருத்தூதர் பணிகள் 2:11; தீத்து 1:12. எனவே, "கிரேத்து" என்பதை நீங்கள் குறிப்பிடும் கட்டுரைக்கு வழிமாற்றாகக் கொடுக்கலாம்.--பவுல்-Paul 04:03, 10 பெப்ரவரி 2012 (UTC)
:::::மிக்க நன்றி பவுல்! --செல்வா 04:06, 10 பெப்ரவரி 2012 (UTC)
:::::::மேலே "பிட்டோட்டுத் தேற்றம்" என்பது பீத்தோவின் தேற்றம் அல்லது பீட்டோவின் தேற்றம் என்று கூற வேண்டியிருக்கும். ஏனெனில் Henri Pitot (ஏன்றி பீத்தோ) என்பவர் பிரான்சிய நாட்டவர். --செல்வா 04:10, 10 பெப்ரவரி 2012 (UTC)  
:செல்வா, அனைவரும் பிற கடமைகள், நேரச் சிக்கலுக்கு இடையே தான் பங்களிக்கிறோம். அயர்ச்சி இரு புறமும் தான். எனவே தான், இதனை முறையாகத் திறம்பட அணுக நேரம் எடுத்துக் கொள்ளலாம் என்றேன். கிரந்தச் சிக்கல் என்பது மொழிச் சீர்மை பேணுவதின் ஒரு பகுதி தான். எனவே தான், கிரந்தப் பிரச்சினை என்பதை விட எந்த ஒரு பிரச்சினையையும் சிறப்பாகத் தீர்ப்பதற்கான அணுகுமுறைகளைச் சிந்திக்க வேண்டும் என்று முன்பு குறிப்பிட்டிருந்தேன். ஒரு குறிப்புக்கு: அண்மையில் முதற்பக்கத்தில் முகமது நசீட் என்று ஒரு கட்டுரைக்கான இணைப்பு இருந்தது. ஆனால், ஆங்கிலத்தில் அவரது பெயர் Mohammed Nasheed என்று இருந்தது. இதனை கிரந்தம் விலக்காமல் முகமது நஷீட் என்று எழுதினாலும் nasheet என்ற ஒலி தான் வரும். Rasheed என்ற பெயர் தமிழ்ச் சூழலில் நன்கு அறிமுகமான பெயர். இதனை ரசீது என்று எழுதுதே வழக்கம். இதே அணுகுமுறையில் பேச்சுப் பக்கத்தில் கருத்து கேட்காமலேயே நசீது என்று மாற்றினேன். இது விக்கிப்பீடியா பரிந்துரைக்கும் துணிச்சலான செயற்பாடு என்பதை விட இது போன்ற விசயங்களுக்கு உரையாடிக் கொண்டிருப்பது தமிழ் விக்கிப்பீடியா போன்ற சிறிய சமூகத்தில் திறனான செயற்பாடாக இருக்காது. இந்த இடத்தில் உரையாடிவிட்டு மாற்றுவதை விட்டு, மாற்றி விட்டு மறுப்பு வந்தால் உரையாடுவது திறன் மிக்கது. கிரந்தமல்லா இத்தகைய மாற்றங்களில் பலருக்கும் மாற்றுக் கருத்து இருப்பதில்லை. ஆனால், இதே அணுகுமுறையில் கிரந்தத்தை அணுகினால் சிக்கல் ஆகிறது. எனவே தான், தமிழ்ச் சூழலில் கிரந்தமா இல்லையா என்பது மொழியியல் அணுகுமுறையையும் தாண்டிய ஒரு வகை அடையாளச் சிக்கலாக இருக்கிறது என்று முன்பு குறிப்பிட்டிருந்தேன்.--இரவி 17:48, 9 பெப்ரவரி 2012 (UTC)  
:: இம்தாத் அவர்களின் விமர்சனங்களை விக்கியில் பகிர்ந்து, குறிப்பாக இஸ்லாம் இசுலாம் வேறுபாடு குறித்து உரையாடல்களைப் பகிர்வதாக அ. முத்துலிங்கத்துக்கு கூறி இருந்தேன். இது அவர் வலைத்தளத்துக்கு வந்த கருத்துரை எனவே அவருடன் அனுமதியுடன்/வேண்டுகோளுக்கு இணங்கவே இங்கு பதிந்தேன். இம்தாத்தின் விமர்சங்களில் தமிழ் விக்கியின் உண்மை நிலையை அவர் உணரவில்லை என்பதை உணர்ந்த்துகின்றன, ஆனால் அவர் பண்பாகவே கருத்தை முன்வைத்துள்ளார். விமர்சனங்களை நேரெ எதிர்நோக்க வேண்டும் என்று கருதியே இங்கு இட்டேன். --Natkeeran 01:34, 10 பெப்ரவரி 2012 (UTC)  
: சில தகவல்களை தெளிவு படுத்த விரும்புகிறேன்  
:1) மாதப் பெயர்களில் கிரந்தம் நீக்கியதாலும், டிசம்பர்->திசம்பர், மார்ச்->மார்ச்சு என்று மாறியதாலும்
://இங்கு எந்தச் சிக்கலும் ஏற்படவில்லை!// என்பது தவறு. தமிழ் விக்கிப்பீடியாவில் மீடியாவிக்கி மாறிகளில் மாதப் பெயர்களை செப்டம்பர் 2010 இல் மாற்றினீர்கள். ஆனால் அதுவரை இருந்த மாத, தேதிக் கட்டுரைகளை முழுமையாக நகர்த்தவில்லை / வழிமாற்றுகளை ஏற்படுத்தவில்லை. சில நாட்களுக்கு மட்டும் வழிமாற்றுகள் உருவாக்கினீர்கள் பெரும்பான்மையானவற்றுக்குச் செய்யவில்லை. இதனால் முதல் பக்கத்தின் ”இன்றைய நாளில்” பகுதி இணைப்புகள் பெரும்பான்மை முறிந்தன. தகவல்பெட்டியில் பயன்படும் தேதி வார்ப்புருக்களும் முறிந்தன. இந்த பாதிப்பு அந்த மாதங்கள் அடுத்து வரும் வரை வெளித்தெரியாது அல்லத் குறிப்பிட்ட கட்டுரையைக் காணும் வரை தெரியாது. சில மாதங்கள் கழித்து நானும் சிறீதரனும் வழிமாற்றுகள் உருவாக்கி இதைச் செய்து முடித்தோம். (சுமார் 200 வழிமாற்றுகள் தேவைப்பட்டன).  
:2) விக்கிப்பீடியா ஒரு திட்டம் மட்டும். டிராஸ்லேட் விக்கி அனைத்து மீடியாவிக்கி இணையதளங்குக்கும் பொதுவானது (விக்கித்திட்டங்கள் மட்டுமல்ல) டிரான்ஸ்லேட் விக்கியில் மாதங்களை மாற்றியதால் என்ன சிக்கல் என்று விக்கிப்பீடியா:ஆலமரத்தடி/தொகுப்பு56 பக்கத்தின் கனக்ஸ் தெளிவாகக் கூறிவிட்டார். விக்கி செய்திகளில் சுமார் 700 இணைப்புகள் முறிந்து போயின. அனைத்துக்கும் வழிமாற்றுக்கள் உருவாக்க வேண்டியிருந்தது. மாதப்பெயர்களில் உள்ள பகுப்புகளும், தலைப்பு கொண்டிருந்த கட்டுரைகளும் “ஜனவரி”, “டிசம்பர்” என்றிருந்தன. மீடியாவிக்கி மாறிகள் “சனவரி”, “திசம்பர்” என மாறியதால், மாறிகள் பயன்படும் அனைத்து இடங்களிலும் இணைப்புகள் முறிந்தன. விக்கிசெய்திகளில் இப்பயன்பாடு அதிகமென்பதால். **கடந்த இரண்டு ஆண்டுகளாக விக்கிசெய்தியில் எனது பங்களிப்புகள் அனைத்தும் வீனாகி விடும் வாய்ப்பு உள்ளது. விக்கிசெய்தியைக் கைவிட வேண்டியும் ஏற்படலாம்.** என்று கனக்ஸ் சொல்லும் அளவுக்கு சிக்கல் ஏற்பட்டது. அன்று நானும் சூரியாவும் தற்செயலாக ஒரே நேரத்தில் விக்கியில் இருந்ததால் தானியங்கி கொண்டு முறிந்தவற்றை வழிமாற்றுப்படுத்தினோம். எனக்கும் சூரியாவுக்கும் ஒரு நாள் இரவு முழுவதும் இதைச் செய்து உறுதிபடுத்திக் கண்காணிப்பதில் கழிந்தது. அடுத்த டிரான்ஸ்லேட்விக்கி மாற்றம் வரும் வரை விழிப்புடன் காத்திருந்து உறுதிபடுத்திக் கொண்டோம்.  
:3) விக்கிசெய்திகளில் ஏற்பட்ட பாதிப்பைக் சிறீதரன் சுட்டியதால் கணிக்க முடிந்தது. ஆனால் விக்சனரியிலும் பிற திட்டங்களிலும் என்ன ஏற்பட்டிருக்கும் என்று அவசரமாக அன்று விக்கி செய்திகளில் மாற்றிக் கொண்டிருந்த போது கவனிக்க இயலவில்லை. இரு மாதங்களின் பெயர்கள் விட்டுப் போயின. அவை அந்த மாத காலத்தில் விக்சனரியில் பாதிப்பு ஏற்படுத்தின. இன்று வரை மாத மாறிகளைப் பயன்படுத்தும் போது இரு முறைப் பெயர்களுக்கும் வழிமாற்று கொடுக்கச் சொல்லி அனைவரையும் கேட்டுக் கொண்டு வருகிறோம் - ஏனெனில் பாதிப்பு தீர்ந்து விட்டது என்று முழுமையாகத் தெரியாததால்.